कीवी टीम गी पैह्‌ला झटका मार्टिन गुप्तिल दे आउट होने उप्पर लग्गा जिसलै ओह् त्री ए ओवर दी पैह्‌ली गै गेंद उप्पर डेल स्टेन दी गेंद उप्पर वान डेर मर्व गी कैच थमाई बैठे। उस बेल्लै टीम दा कुल्ल स्कोर 19 रन हा जदके गुप्तिल ने पंञ गेंदें उप्पर इक चौके दी मदद कन्नै छड़े छेह् रन बनाए हे। न्यूजीलैंड दा दूआ विकेट बी तौले गै डिग्गी गेआ जिसलै नील ब्रूम गी जैक्स कैलिस ने अपनी गै गेंद उप्पर कैच पकड़ी लेआ। हलांके एह्‌दे मगरा बल्लेबाजी करने लेई उतरे रॉस टेलर ने त्री ए विकेट लेई 56 रनें दी साझेदारी भरी पारी खेड्ढी ब 15में ओवर इच 22 रन दे निजी स्कोर उप्पर उंदा विकेट डिग्गदे गै टीम उप्पर खतरे दे बद्दल मंडरान लगै।